ཡང་འདས་མཆོད་སྒྲུབ་པ་ལ་ལུགས་སྲོལ་མི་འདྲ་བ་མང་པོ་མཆིས་རེ་རེ་ནས་རྒྱུ་མཚན་མེད་པ་ག་ལ་ཡིན་ཏེ།དཔེར་ན།འདས་པོ་ཞིག་ནད་ཀྱིས་ཐེབས་ནས་སྨན་བཅོས་བྱས་ནས་ཤི་བ་ཞིག་ཡིན་ན།སྨན་དུག་དང་དུག་སྨན་ཟེར་བ་ལྟར་ངེས་པ་མེད་པ།དུག་འགོག་སྲུང་གི་ཆེད་དུ་ངེས་པར་སྦྱིན་སྲེག་བྱ་བ།དེ་མིན་ལོ་ཆུང་དང་ཚེ་ཚད་མ་ཡིན་པར་རྐྱེན་ངན་དུ་གྱུར་བ།ཆུར་འཕེན་པ།དེའི་ཤ་ཁྲག་གདོས་བཅས་ཀྱིས་ཆུར་གནས་པའི་ཉ་རིགས་སོགས་འབུ་སྲིན་ཆེ་ཕྲ་རྣམས་ལ་ལུས་སྦྱིན་གཏོང་བ།དེ་མིན་རང་བཞིན་གྱིས་ཚེ་ལོ་མཐར་ཕྱིན་པ་ཐང་དཀར་རྒོད་ལ་བྱ་སྦྱིན་བྱ་བ་གང་ཡང་རུང་ཚེ་ཡི་འདུ་བྱེད་བཏང་ཚར་བའི་ཤུལ་དུ་ལུས་པའི་ལུས་པོས་ཀྱང་དགེ་བ་གང་ལེགས་རེ་བྱེད་པ།དུར་ས་མང་བོ་ལས་ནས་མི་རབས་རྗེས་མའི་ཁ་ཟས་ཞིང་ས་མི་གཅོད་པའི་ལུགས་སྲོལ་ཡག་པོ་ཡོད་དོ།།